
FORMULARIO DE SOLICITUDE DE ADHESIÓN
Club de Produto Galicia Suroeste
Categoría: Viveiros
1. Datos de contacto

	Nome
	

	Apelidos
	

	Teléfono móbil
	

	Teléfono fixo
	

	Enderezo electrónico
	



2. Datos da empresa ou entidade

	Nome comercial
	

	Razón social
	

	NIF/CIF
	

	Municipio
	

	Domicilio
	

	Web
	

	Persoa de contacto
	

	Cargo
	



3. Descrición da actividade

Para a cumprimentación dos seguintes campos, pode vostede facer uso da extensión ou caracteres que desexe.
Historia / traxectoria profesional
	













Instalacións (se procede)
	













Servizos / produtos ofertados
	


















Relación co territorio Galicia Suroeste
	














Canles de comercialización e promoción
	

















Medidas ambientais implementadas
	

















4. Documentación obrigatoria que acompaña a solicitude

	Documentación

	Copia do NIF/CIF

	Documentación acreditativa do poder de representación (en caso de ser persoa xurídica)

	Licenza ou título habilitante da actividade

	Certificado de alta no Imposto de Actividades Económicas (IAE) ou certificado de situación censal

	Inscrición no Rexistro de Empresas e Actividades Turísticas de Galicia (REAT), se procede


5. Declaración responsable
Coa presentación do presente formulario de adhesión asinado, vostede declara responsablemente que:
· A entidade á que representa cumpre estritamente coa normativa sectorial aplicable á súa actividade e atópase ao corrente das obrigas tributarias e coa Seguridade Social.
· Cumpre cos requirimentos obrigatorios comúns, estipulados no artigo 12 do regulamento; cos requirimentos obrigatorios específicos para a súa tipoloxía de entidade, establecidos no apartado 6 do presente formulario; así como co mínimo do 25% do requisitos avaliables relativos á súa categoría, tamén definidos no apartado 6 deste formulario.
· Se compromete a dar cumprimento ás disposicións, procedementos e condicións previstas no regulamento que resulten aplicables á súa adhesión, permanencia e participación no Club, e en particular a aquelas estipuladas no artigo 22 como obrigas das entidades adheridas. Concretamente: 
a) Manter durante toda a vixencia da adhesión o cumprimento dos requirimentos obrigatorios aplicables á súa tipoloxía.
b) Conservar o nivel mínimo de cumprimento dos requirimentos avaliables establecido neste regulamento.
c) Facilitar ao ente xestor información veraz, completa e actualizada sobre a súa actividade, servizos, produtos, datos de contacto e demais aspectos relevantes para a xestión e promoción do Club.
d) Comunicar calquera modificación significativa que poida afectar á súa condición de entidade adherida, á súa tipoloxía de adhesión ou á coherencia da súa participación no Club.
e) Colaborar nos procesos de acreditación, renovación, seguimento ou verificación previstos neste regulamento.
f) Utilizar correctamente a marca e a identidade visual do Club, respectando as condicións establecidas no manual de identidade e nas indicacións do ente xestor.
g) Participar, na medida das súas posibilidades, nas accións de cooperación, dinamización, promoción, formación ou creación de produto impulsadas no marco do Club.
h) Favorecer a cooperación con outras entidades adheridas, especialmente mediante a recomendación cruzada, a participación en experiencias compartidas ou a integración en propostas vinculadas ao territorio.
i) Contribuír á valorización turística de Galicia Suroeste mediante unha atención adecuada ás persoas visitantes, unha información coherente sobre o territorio e unha actitude de colaboración coa finalidade do Club.
j) Respectar a normativa sectorial, laboral, fiscal, sanitaria, ambiental, de consumo, accesibilidade e demais disposicións que resulten aplicables ao desenvolvemento da súa actividade.
k) Evitar actuacións que poidan prexudicar a imaxe, a reputación ou a coherencia do Club de Produto Galicia Suroeste.
6. Requirimentos

	Requirimentos obrigatorios específicos

	1. Desenvolvemento efectivo dunha actividade vinculada á produción, cultivo, aclimatación, conservación, exposición, comercialización ou distribución de planta viva, flor, arborado, especies ornamentais, forestais, agrícolas ou outros recursos vexetais.
2. Dispoñibilidade dun produto, proceso produtivo, instalación, colección vexetal, coñecemento técnico ou relato profesional vinculado á actividade viveirista de Galicia Suroeste, susceptible de ser explicado, presentado ou posto en valor ante persoas visitantes, clientes ou prescritores.
3. Existencia dun punto de atención, área de venda, espazo visitable, servizo de recepción baixo reserva ou outro mecanismo que permita a relación efectiva coa clientela ou coas persoas visitantes, sempre de maneira compatible coa seguridade, a actividade produtiva e as condicións das instalacións.
4. Dispoñibilidade de información básica sobre a actividade da entidade, as especies ou produtos comercializados, os seus usos, necesidades de cultivo ou relación coa especialización viveirista do territorio, en soporte físico, dixital ou mediante explicación directa.



Marque cun X os requisitos avaliables que cumpre:

	Ámbito
	Requirimentos avaliables (cumprimento dun mínimo do 25%)
	Marcar

	Produto e territorio
	1. Produce, cultiva, comercializa ou pon en valor planta viva, flor, arborado, especies ornamentais, forestais, agrícolas ou outros recursos vexetais cunha vinculación demostrable co territorio de Galicia Suroeste, pola localización da actividade, a especialización produtiva, o coñecemento técnico ou a tradición viveirista asociada.
	

	
	2. Traballa con especies autóctonas, variedades locais, plantas adaptadas ao clima da zona ou recursos vexetais de interese paisaxístico, agrícola, forestal, ornamental ou ambiental.
	

	
	3. Conta cun relato, explicación ou material informativo sobre a actividade do viveiro, o proceso de produción, os usos das especies, as necesidades de cultivo ou a relación da entidade coa paisaxe, a biodiversidade ou a identidade produtiva do territorio.
	

	
	4. Forma parte dunha asociación sectorial, marca de garantía, selo de calidade, rede profesional, iniciativa de divulgación ou entidade equivalente vinculada á actividade viveirista e á posta en valor do sector.
	

	
	5. Colabora con axentes locais, centros educativos, concellos, guías, empresas turísticas, entidades ambientais ou outras organizacións en accións de divulgación, visitas, plantacións, actividades formativas, accións promocionais ou propostas vinculadas á actividade viveirista e ao territorio.
	

	Sostibilidade
	6. Conta con medidas implantadas para a redución ou racionalización do consumo enerxético nas instalacións, invernadoiros, áreas de produción, puntos de venda ou actividade ordinaria da entidade (exemplos: iluminación eficiente, control de climatización ou ventilación, mantemento de equipamentos, uso de enerxías renovables ou procedementos internos para reducir consumos).
	

	
	7. Conta con medidas implantadas para a redución ou uso eficiente da auga, adaptadas á actividade do viveiro (exemplos: rega eficiente, programación de regas, control de consumos, detección de fugas, recirculación ou reutilización cando proceda, captación de auga ou boas prácticas de rega e mantemento).
	

	
	8. Dispón dun sistema básico de separación, redución ou correcta xestión dos residuos xerados pola actividade do viveiro, adaptado aos residuos propios da súa actividade, como plásticos agrícolas, envases, substratos, restos vexetais, materiais auxiliares ou residuos derivados da produción e comercialización.
	

	
	9. Aplica prácticas orientadas á produción responsable, á redución de impactos ambientais, á mellora da biodiversidade, ao uso racional de fitosanitarios ou fertilizantes, á reutilización de materiais ou á mellora da eficiencia no uso de recursos.
	

	
	10. Emprega, cando sexa viable, envases, bandexas, macetas, embalaxes ou materiais auxiliares reciclables, reutilizables, retornables, compostables ou con menor impacto ambiental, compatibles coas necesidades de produción, conservación, transporte e comercialización da planta.
	

	
	11. Conta cunha certificación, distintivo, adhesión, política interna ou evidencia documentada relacionada coa sostibilidade aplicada á actividade viveirista, como produción responsable, xestión ambiental, eficiencia de recursos, biodiversidade, sanidade vexetal, economía circular ou boas prácticas ambientais.
	

	Accesibilidade
	12. Dispón de medidas de accesibilidade física, sensorial ou cognitiva aplicables ao punto de atención, área de venda, espazo visitable, actividade explicativa ou servizo de recepción, proporcionais ás características das instalacións e da actividade.
	

	
	13. Informa de maneira clara sobre as condicións de accesibilidade existentes, posibles limitacións e alternativas dispoñibles para persoas con necesidades específicas, especialmente cando a actividade inclúa visitas a zonas produtivas, invernadoiros, parcelas ou espazos de traballo.
	

	Comercialización e dixitalización
	14. Ten páxina web, perfil dixital propio en redes sociais ou ficha controlada pola propia empresa en plataformas, directorios ou canles dixitais, con información actualizada da entidade, dos seus produtos e servizos.
	

	
	15. Dispón de canles dixitais actualizadas e operativas para a solicitude de información, realización de pedidos ou compras, reserva de visitas cando proceda, consulta de horarios ou contacto coa entidade.
	

	
	16. Identifica a súa vinculación co territorio de Galicia Suroeste ou coa especialización viveirista da zona nos seus materiais promocionais, catálogo, web, redes sociais, documentación comercial ou soportes equivalentes, cando proceda.
	

	Experiencia cliente
	17. Ofrece visitas, explicacións técnicas, demostracións, percorridos por zonas de produción, actividades divulgativas ou outras fórmulas de aproximación á actividade do viveiro, de maneira regular ou baixo reserva.
	

	
	18. Facilita o coñecemento, compra ou prescrición dos seus produtos mediante punto de venda, catálogo, atención especializada, participación en feiras ou mercados, canles dixitais ou fórmulas equivalentes.
	

	
	19. Conta con pautas internas, persoal ou materiais de apoio para explicar ás persoas visitantes, compradores ou prescritores a actividade do viveiro, os usos das especies, as necesidades básicas de cultivo e a relación da entidade coa identidade produtiva do territorio, empregando unha linguaxe clara e comprensible en galego, castelán e, como mínimo, nun idioma estranxeiro.
	

	
	20. Ofrece información clara sobre condicións de visita, compra, atención baixo reserva, funcionamento do punto de venda ou limitacións de acceso ás zonas produtivas, cando estes servizos existan. Dispón, ademais, dalgún mecanismo para recoller valoracións, suxestións ou incidencias de cara á mellora do servizo, da atención ou da experiencia ofrecida.
	




	Resumo dos requisitos avaliables

	Total de requisitos avaliables da categoría
	20

	Mínimo esixido para a adhesión (25%)
	5

	Nº de requisitos avaliables que declara cumprir a entidade solicitante
	

	Porcentaxe declarada de cumprimento
	    %





7. Xustificación do cumprimento dos requirimentos

Documentación, explicación e/ou evidencias que achega para xustificar o cumprimento dos requisitos obrigatorios específicos e dos requisitos avaliables seleccionados (no caso de achegar documentación anexa, indíquea neste apartado e remítaa conxuntamente co formulario e coa documentación obrigatoria estipulada no apartado 4)
	
















































8. Protección de datos
De acordo co Regulamento (UE) 2016/679, do 27 de abril, e coa Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase de que os datos facilitados serán tratados coa finalidade de xestionar a solicitude de adhesión ao Club de Produto Galicia Suroeste, verificar o cumprimento dos requisitos e, de ser o caso, incorporar á entidade solicitante aos soportes de comunicación e promoción do Club. A persoa interesada poderá exercer os dereitos de acceso, rectificación, supresión, oposición, limitación do tratamento e portabilidade ante a entidade responsable da xestión do Club, nos termos previstos pola normativa vixente.
9. Declaración final e sinatura
A persoa asinante declara que os datos consignados neste formulario son veraces, que coñece e acepta as condicións de adhesión ao Club de Produto Galicia Suroeste e que se compromete a achegar, cando sexa requirida, a documentación necesaria para comprobar o cumprimento dos requisitos obrigatorios e avaliables declarados.

	Nome e apelidos
	

	Cargo / representación
	

	Lugar e data
	

	Sinatura

